gu en en en en en en en en en en en gu gu gu gu en en en en en en en en en es gu gu gu en en gu gu gu gu en en en en gu gu gu en en it en en en en gu gu en en gu en gu gu gu gu gu gu gu gu gu gu gu gu gu gu zh gu zh gu zh gu zh gu en en en gu gu gu gu gu gu en en gu gu gu gu gu gu gu gu gu gu gu gu gu gu gu gu gu gu gu gu en gu en gu en gu en gu en gu en gu en gu en gu en gu en gu en en en en en en en en en en en en en gu en gu en gu en en en en en en de en en en en en en en fa en en hi en en en en en en en en
ખંભાતના માછીમારોની અવદશા | Abhiyaan_1650: Gujarat's Fishermen Issue-Hetal Rao - Sambhaav News
Sambhaav News - Gujarati News, Gujarati News Paper, Sambhaav Metro
ત્રણ ભાગમાં બનશે અક્ષય કુમારની વેબ સિરીઝ
પેટ ઝડપથી ઘટાડવું હોય તો આટલું ધ્યાન રાખો
દીવા તળે અંધારુંઃ AMC કચેરીની ફાયર સેફ્ટીની NOC બે વર્ષ લેવાઈ જ નહીં
દેશભરમાં ડ્રાઈવિંગ લાઇસન્સ અને આરસી બુક હવે એકસરખાં બનશે
પહેલા તબક્કાનું મતદાન પુરજોશમાં: આંધ્રમાં 100 EVM ખરાબ, ઔરંગાબાદમાં બૂથ નજીક IED…
પીએમ નરેન્દ્ર મોદીની મતદારોને અનોખી અપીલ: ‘પહેલાં મતદાન, પછી જલપાન’
સોનિયા ગાંધી આજે રાયબરેલીમાં મેગા રોડ શો કર્યા બાદ ઉમેદવારી પત્ર ભરશે
જેટ એરવેઝ સંકટઃ એમ્સટર્ડમ એરપોર્ટ પર કાર્ગો એજન્ટ દ્વારા વિમાન જપ્ત
SBIએ હોમ લોન સસ્તી કરીઃ ત્રણ બેન્કે MCLR ઘટાડ્યો
2019-20માં જીડીપી ગ્રોથ રેટ 7.5 ટકા રહેશેઃ વર્લ્ડ બેન્કનું અનુમાન
સર્વિસીઝ કંપનીઓ GST કમ્પોઝિશન સ્કીમનો વિકલ્પ પસંદ કરી શકશે
કર્મના સિદ્ધાંત મુજબ પ્રાપ્ત થાય છે સુખ દુઃખ
સાપ્તાહિક રાશિ ભવિષ્ય: જાણો કઇ રાશિને થશે ધનનો લાભ, કોને થશે કારકિર્દીક્ષેત્રે પ્રગતિ
ચૈત્ર માસ ‘મધુ માસ’ કહેવાતો હોવાથી છે ખૂબ પવિત્ર….
ચૂંટણીના પડઘમ શરૃ થઇ ગયા છે. દરેક રાજકીય પક્ષો પોતાના શાસન દરમ્યાન સારા કામો કર્યા હોવાના બણગાં ફૂંકે છે પણ દાયકાઓથી વિકાસની રાહ જોઇ રહેલા માછીમારોની હાલત આજે પણ કફોડી જ છે. સરકારો આવે છે અને જાય છે. કરોડો રૃપિયાનાં બજેટ ફાળવાયા બાદ પણ માછીમારોના પ્રશ્નોનું કોઇ જ નિરાકરણ આવતું નથી. શું છે તેમના પ્રશ્નો તે જાણીએ……………..
ગુજરાતમાં વિધાનસભાની ચૂંટણીની તારીખો જાહેર થઇ ગયા બાદ હાલમાં સોશિયલ મીડિયા પર સત્તાપક્ષ અને વિરોધપક્ષ વચ્ચે ખરાખરીનુંં યુદ્ધ જામ્યુ છે. મહત્વની વાત એ છે કે, ફેસબુક અને વોટ્સએપ પર વિકાસનો મુદ્દો હાલ હોટ છે. બંને મુખ્ય રાજકીય પક્ષોમાં વિકાસના મામલે બરોબરની જામી છે. ત્યારે જે વિકાસની વાતો થાય છે તો ખરેખર ગુજરાતમાં વિકાસ થયો છે ખરો..? વિકાસ કોનો થયો છે..? શહેરોનો કે ગામડાનો..?  વિચરતી જાતિઓ, માછીમારો સહિતના દબાયેલા, કચડાયેલા વર્ગનો વિકાસ થયો છે ખરો.. ? આ એક પ્રશ્ન આપણને વિચાર કરવા માટે મજબૂર કરી દે છે. સત્તાપક્ષ ભલે કહે કે હું છું વિકાસ, પરંતુ ખંભાતના મત્સ્યઉદ્યોગ સાથે સંકળાયેલા માછીમારોના વિકાસની બાબતમાં આ વાતો પોકળ સાબિત થઇ છે. વાત ક્યાંથી શરૃ કરવી તે પણ એક જટિલ પ્રશ્ન ગણી શકાય કારણ કે આજે જે પાયાની જરૃરિયાતો છે તે પણ માંડ માંડ માછીમારો સુધી પહોંચે છે તો પછી અન્ય સુવિધાઓની તો વાત જ કયાં કરવાની ? ખંભાતના અખાત વિસ્તારના મત્સ્યઉદ્યોગની દાયકાઓથી માઠી દશા બેઠી છે. પરંતુ આજે પણ આ દરિયાના જ સહારે આખા પટ્ટાના લગભગ ૧૨ જેટલા ગામોનો જીવન નિર્વાહ ચાલી રહ્યો છે. પરંતુ ખરી રીતે જોવા જઇએ તો અહીં વસતા માછીમારો પારાવાર મુશ્કેલીઓનો સામનો કરીને પણ પોતાની રોજીરોટીના એકમાત્ર સાધન એવા માછીમારીના ધંધાને પરાણે જીવંત રાખવા મથી રહ્યા છે. ખંભાતના અખાતી પટને સાબરમતી અને મહીસાગર એમ બંને નદી મળે છે. દરિયાઇ પટ્ટી પર આવેલા ખંભાત, બાદલપુર, પાંદડ, નવાગામ, વાસણા, વડગામ, રાલેજ, ધુવારણ, દેહવાણ, તડાતલાવ, વૈણજ સહિતના ગામોમાં ૧૨૦૦થી પણ વધુ પરિવારો માછીમારીના ધંધા સાથે સંકળાયેલા છે. આ બધા પરિવારોના જીવનની નાવ માત્રને માત્ર આ કામ પર જ નિર્ભર છે, પરંતુ આજે દરિયામાં કેમિકલયુક્ત પાણીનું વધતુ પ્રમાણ અને મત્સ્યઉદ્યોગ માટે સરકાર તરફથી પૂરતી સહાય ના મળવાના કારણે માછીમારો મુશ્કેલીમાં મુકાઇ ગયા છે.
એક માછીમાર અંદાજે ૩૦થી ૪૫ કિલો જેટલી માછલી દિવસ દરમ્યાન પકડતો હતો. આજે તે ઘટીને રોજની માત્ર ૪થી ૬ કિલો જ પકડી શકે છે. રોજના હજારથી બારસો રૃપિયાની કમાણી કરતા માછીમારો હવે પાંચસો રૃપિયા પણ માંડ કમાય છે. જેના કારણે સાગરખેડુઓને ગુજરાન ચલાવવુ કઠિન થઇ પડ્યુ છે. આ માટે કોઇ એક નહીં પણ અનેક કારણો જવાબદાર છે. મત્સ્યઉદ્યોગ માટે સરકાર કરોડો રૃપિયાનું બજેટ ફાળવે છે તો વળી તેને પ્રોત્સાહન આપવા માટે થઇને નાની મોટી અનેક સુવિધા પણ પૂરી પાડવા માટે કટિબદ્ધ હોવાના દાવા કરે છે. પણ આ વાતો માત્ર વાતો જ બનીને રહી જાય છે. ખરા અર્થમાં માછીમારોને માછીમારી માટે કોઇ સવલતો નથી મળતી. સાથે જ તેમની પાયાની જરૃરિયાતોને પણ અવગણવામાં આવે છે.
આ વિશે વાત કરતા વડગામના માછીમાર સુરેશ સાગરખેડુ કહે છે કે, “એક બે વર્ષ નહીં પણ દાયકાઓના દાયકા વીતી ગયા અમને આ કામ કરતાં કરતાં છતાં આજે પણ માછીમારની વાત આવે એટલે લોકોના મોઢામાંથી સારા શબ્દો નીકળતા નથી. પરંતુ જેમ દરેક વ્યવસાયની પરંપરા છે પોતાની પહેચાન છે તેમ જ અમારું કામ અમારી સાચી ઓળખ અને અમારા માટે ભગવાન છે. પણ હવે આ કામમાં પણ અનેક મુશ્કેલીનો સામનો કરવો પડે છે. અમને જો થોડી ઘણી પણ મદદ મળે તો અમારો બિઝનેસ ઘણો આગળ વધે તેમ છે પરંતુ એવુ છે નહીં.
ખંભાતના દરિયાઈ પટ્ટામાં અમે માછીમારી કરીએ છીએ. રોજનું લગભગ ૧૫થી ૨૦ કિલોમીટરનું અંતર કાપીને દરિયામાં પહોંચીએ છીએ ત્યાંથી પણ જ્યાં માછલાં મળે છે તે દરિયામાં પાંચથી સાત કિલોમીટર અંદર સુધી જવું પડે છે. એટલુ જ અંતર અમને કાદવ કિચડમાં ચાલીને કિનારે પહોંચવામાંં થાય છે. દરિયામાં જઇને અમે જાળ તો નાંખીએ પરંતુ જોઇએ તેટલા પ્રમાણમાં માછલીઓ પકડાતી નથી. તેનું સૌથી મોટું એક કારણ તો એ છે કે દરિયામાં ફેક્ટરીઓનું કેમિકલયુક્ત પાણી છોડવામાં આવે છે, જેના કારણે માછલીઓ દૂર જતી રહે છે અને જે પકડાય છે તેમાંથી મોટાભાગની ખાવાલાયક હોતી નથી. આ કેમિકલયુક્ત પાણી દરિયાની સાથે તેને જોડતી નદીઓમાં પણ છોડવામાં આવે છે જેના કારણે દરિયો કેમિકલયુક્ત બની જાય છે. આવા પાણીમાં કેટલી માછલીઓ રહે.. ? આ તો મહત્વનો પ્રશ્ન છે.
માછલી પકડવા માટે જે મોટી જાળનો ઉપયોગ કરવામાં આવે છે તે પણ અમારી પાસે પૂરતા પ્રમાણમાં નથી હોતી. નાની નાની જાળનો ઉપયોગ કરવો પડે છે. એક માછીમાર પાસે જાળ હોય અને બીજા પાસે ન હોય તો બંને સાથે મળીને માછીમારી કરે, મહેનત એક સરખી કરવી પડે અને વળતરમાં ભાગ પડી જાય. તેમણે ઉમેર્યું કે જે બોટ અમને મળે છે તે સાવ નાની હોય છે. જેમાં માંડ ચારથી પાંચ માછીમારો બેસી શકે છે અને તેમાં પણ જ્યારે એક સાથે જાળ નાંખવાની હોય ત્યારે અનેક સમસ્યા નડે છે. સરકાર તરફથી સાઈકલની ફાળવણી થાય છે. રોજના કેટલાય કિલોમીટર આ સાઈકલ પર કાપીએ છીએ. જો એ માટે એક મોટા વાહનની ફાળવણી કરવામાં આવે તો અમે બધા સાગરખેડુઓ સાથે મળીને આવન જાવન કરી શકીએ અને અમારા સમયનો પણ બચાવ થાય. અમને ભલે ઓછી પણ મોટી બોટ આપવામાં આવે તો અમે સારી રીતે માછીમારી કરી શકીએ. દરેક માછીમારને જાળ આપવામાં આવે તો બધા પોતાના પ્રમાણમાં કામ કરી શકેે. પણ જ્યાં માત્ર વાતો જ કરવી હોય ત્યાં મદદની આશા કેમ કરીને રાખવી.”
ખંભાતમાં માછલી વેચતા ગિરજા માછી કહે છે કે “અમે વધુ માછલી પકડીને લાવીએ તો પણ તેને રાખવાની જગ્યા અમારી પાસે નથી. તો વળી માછલી વેચવા માટે પણ યોગ્ય બજાર નથી. જેથી  અમે અહીં જ ગમે ત્યાં બેસીને માછલી વેચીએ છીએ. માછલી વેચનારો વર્ગ નાનો છે, પરંતુ તેને ખાનારો વર્ગ ઘણો મોટો છે. માથે ઉપાડીને માછલી લાવવી પડે છે. માટે માંડ પાંચથી છ નંગ માછલી લાવી શકીએ છીએ. જો અમારા માટે કોઇ વિચારે તો સારૃ.”
પાંદડના માછીમાર કરશન ખારવા કહે છે કે, “એવું પણ નથી કે સરકાર અમારા પ્રત્યે સંપૂર્ણ નિષ્ક્રિય છે પરંતુ વચેટિયા અને લાગતા વળગતા અમારા સુધી કીટ પહોંચવા જ નથી દેતા. અમે ઘણા બધા પ્રશ્નોનો સામનો કરીએ છીએ પરંતુ રજૂઆત કરવા જઇએ તો ધમકાવીને ભગાડી મૂકે છે. અમે અભણ માણસ, વધુ સમજ પડે નહીં એટલે મોટા સાહેબો કહે તેમ કરીએ. માછીમારોમાં કોઇ ત્રણ તો કોઇ પાંચ ચોપડી ભણેલું છે. અરજી લખવી કે રજૂઆત કરવી આ બધુ આવડે નહીં અને જ્યાં અમારી જરૃરિયાતો લઇને જઇએ ત્યાં કહી દે કે લેખિતમાં આપી દો. અમારા પોતાના જ હજારો પ્રશ્નો હોય છે તેમાં સરકારી કામકાજમાં ક્યાં ઉલજીએે તેમ સમજીને જે મળે તેમાં ખુશ રહીએ છીએ. અમારા બાપ દાદાના આ ધંધાને અમે ખૂબ જ પ્રેમથી આવકાર્યો છે. પરંતુ અમારી આવનારી પેઢી કહે છે કે જો તમે જ આ કામમાં ખુશ નથી તો અમે તો કેવી રીતે રહી શકીએ. તમને જ પૂરતા પૈસા મળતા નથી તો આટલી મહેનત કર્યા પછી પણ અમે કેવી રીતે પૈસા રળી શકીશુ. અમારા સંતાનો આ ધંધો છોડી અકીક ઘસવાના ધંધામાં વળી રહ્યા છે જે અમારા માટે દુઃખની વાત છે. અમારી પરંપરા લુપ્ત થતી જાય છે.”
માછીમારો જ્યાં રહે છે તે બધા નળિયાવાળા મકાનો છે અને તે પણ નાના નાના છે. તમારા મકાનો હજુ પણ કાચા કેમ છે તેમ પૂછતા ૫૮ વર્ષીય ફકીરભાઇ માછી કહે છે કે, “ઘર છે તે જ બહુ છે, પાકી છતની તો વાત જ ના કરાય. કારણ કે આ ઘર પણ સરકારની જમીન પર છે. ગમે ત્યારે સરકારી જમીન ખાલી કરવી પડે અને તે કહે ત્યાં જવું પડે. અરે ઘણીવાર તો એવો પણ ડર લાગ્યા કરે છે કે આ જગ્યા ખાલી કરાયા પછી અન્ય જગ્યા કે ઘર અમને મળશે કે કેમ. પોતાનું ઘર ખાલી કરી બીજું ઘર મેળવવું પણ સહેલુ નથી. જવાબદાર અધિકારીને આ વાત કરતા કરતા અમારે નેવે પાણી આવી જાય છે. માછીમારી કરતાં કરતાં આવા તો અગણિત પ્રશ્નો સામે અમારે લડવુ પડે છે.” જ્યારે  ત્રીસ વર્ષના સંજય માછી કહે છે કે, “શાળાઓ છે પણ પ્રાથમિક શિક્ષણ સુધીની જ, આગળ ભણવુ હોય તો દૂર-દૂર ગામને છેવાડે કે ખંભાત બહાર જવુ પડે.
હવે પેટ જ માંડ ભરાતુ હોય તો અન્ય ખર્ચ તો અમને પોસાય જ કેવી રીતે. માટે અમારે ત્યાં શિક્ષણનો ખૂબ જ અભાવ છે. અમારે ત્યાં ચૂંટણી સમયે બધા આવે છે. તે સિવાય જ્યારે માણસો ભેગા કરવાના હોય ત્યારે અમારો ઉપયોગ થાય, બાકી અમને માછીમારોને પૂછે છે કોણ ..? છેલ્લા દસ દિવસ કરતા પણ વધુ સમય થયો, અમારા વિસ્તારમાં પાણી નથી આવતુ. અમે અહીંથી ત્યાં એક પછી એક કચેરીઓનાં ટેબલો પર રજૂઆતો કર્યા કરીએ છીએ. બધેથી આશ્વાસન આપીને મોકલી દેવામાં આવે છે. પણ હજુ સુધી પાણી આવ્યું નથી. ”  તો વળી દિનેશ સાગરખેડુ કહે છે કે “અમારા પાંચ હજારથી પણ વધુ વોટ છે. પણ જાણે કે અમારો ઉપયોગ માત્રને માત્ર ઇલેક્શનમાં જ કરવાનો હોય તેમ તે સમયે બધા આવશે. પછી તો આ ગલીઓમાંથી પસાર થવુ તો દૂર પરંતુ આ વિસ્તારમાંથી પસાર થતા પણ ગાડીના કાચ ચઢાવી મોં પર રૃમાલ દબાવી દે છે. તેમણે અમારી પાસે વોટની પણ અપેક્ષા રાખવી જોઇએ નહીં. અમારી કોઇ માગણી પૂરી થતી નથી. હૉસ્પિટલના કાર્ડ તો આપે છે પણ જઇએ તો કલાકોના કલાકો ઉભા રહ્યા પછી પણ અપમાન જ સહન કરવુ પડે છે. એટલું જ નહીં અમારા બાળકો નાહી ધોઇને શાળાએ જાય છતા તેને ‘નાહીને આવતો હોય તો ગંધાય છે’ તેમ કહી અપમાનિત કરવામાં આવે છે. માછીમારીનો ધંધો અમે કરીએ છીએ બાળકો નહીં અને એ જ માછલી ખાતાં લોકોને ઉબકા નથી આવતા તે પણ આશ્ચર્યજનક છે. તમારી પાસે છે આ સમસ્યાનું નિરાકરણ..?”
માછીમારોના આગેવાન નાનાભાઇ માછી કહે છે કે, “અમારી માટે બોટિંગ કીટ, બોટ, વીમા યોજના, વીમા સુરક્ષા કવચ, કાયમી મકાન યોજના, વ્યવસાય માટે લોન અને માછીમારી માટે ફાજલ જમીનની ફાળવણી યોગ્ય રીતે કરવામાં આવે તો અમારો મરવા પડેલો માછીમારીનોે વ્યવસાય ફરી જીવંત બની શકે. પરંતુ આવુ બનવુ શક્ય છે કે કેમ તે પણ એક જટિલ પ્રશ્ન જ છે. અમૃત ઉકેડભાઇ માછી ગત વર્ષે માછીમારી કરતા હતા અને દરિયો તેમને લઇ ગયો અને તેઓ મૃત્યુ પામ્યા. તેમને ત્રણ દીકરીઓ અને બે દીકરા છે. આજે તેમની પત્નીને બાળકો બિલકુલ નિઃસહાય છે. સરકાર તરફથી તેમને જે પણ સહાયની રકમ મળવાની છે તે હજુ સુધી મળી નથી. જ્યારે પણ તપાસ કરવા જઇએ ત્યારે એવો જવાબ મળે છે કે તે એકલો માછીમાર નહોતો જે મરી ગયો છે. આવા તો ઘણા માછીમારો મરી ગયા છે. કાગળ તૈયાર છે દિલ્હીથી સહી થઇને આવે એટલે પૈસા મળશે અમારૃં લોહી ના પીવો..,  આમને આમ એક, બે, ત્રણ, ચાર એમ બાર મહિના કાઢી નાંખ્યા રાહ જોવામાં પણ હજુ સુધી અમૃતભાઇની વિધવાને કોઇ પણ સરકારી સહાય મળી નથી.
સરકારી બાબુઓ પાસે સરકારી જવાબો તૈયાર જ હોય છે. સરકાર તરફથી માછીમારો માટે ફાજલ જમીન ફાળવવામાં આવી હતી અને થોડા સમય બાદ જ એ જમીન કોઇ કંપનીને ૨૦ વર્ષની લીઝ પર ફાળવી દેવામાં આવી. હવે ક્યાં દોડવું અને કોની મદદ માંગવી. એક તરફ અમે સ્થાયી ધોરણે ઉંચી આવક મેળવી આપે તેવા હુન્નરના કામ સાથે જોડાયેલા છીએ. તો બીજી તરફ વચેટિયા દ્વારા અમારું શોષણ કરવામાં આવે છે. પાયાની સવલતો શિક્ષણ અને આરોગ્યની સગવડો તો ઠીક અમને ભારતનાં બંધારણમાં સમાવિષ્ટ અનેક અધિકારોથી પણ વંચિત રાખવામાં આવ્યા છે. માછીમારી અમારો એકમાત્ર પરંપરાગત વ્યવસાય છે જે હાલ સંપૂર્ણપણે જોખમમાં છે.  જે પ્રમાણે ઝડપથી ઔદ્યોગિકરણ થઇ રહ્યું છે તે જોતાં અમારો ધંધો નષ્ટ થવા તરફ જઇ રહ્યો છે. આ વિશે અમે દરેક વિભાગમાં રજૂઆતો કરી છે છતાં અમારા હક્કોથી અમે વંચિત છીએ. ”
ખંભાત જનહિત ટ્રસ્ટના મૅનેજિંગ ડાયરેક્ટર મૂકેશ રાઠોડ કહે છે કે, “માછીમારોની સમસ્યા ઘણી જટિલ છે. તેમની માટે ખરેખર વિચારવા જેવુ છે. તેમની અનેક સમસ્યા છે જેનો વર્ષોથી કોઇ જ ઉકેલ આવતો નથી. આમ તો શિક્ષણને લઇને આપણે ઘણી સારી વાતો કરતા રહીએ છીએ પરંતુ આ વિસ્તારની હાલત ખૂબ જ કફોડી છે. અહીંની માંડ એકથી બે ટકા દીકરીઓ  ભણવા માટે શાળાએ જતી હશે. પ્રાથમિક શિક્ષણ પ્રાપ્ત કર્યા પછી દીકરીઓને વધુ ભણવુ હોય તો ઘણે દૂર જવુ પડે છે અને દૂર મોકલવા પરિવાર તૈયાર થતા નથી. આ વિસ્તારની મુલાકાત પણ ભાગ્યે જ કોઇ લેતુ હશે. માછીમારોને જરૃરી સાધનો- કીટ પૂરા પાડવામાં આવે તો તેમની ડૂબતી નૈયા પાર થઇ શકે અને આ માટે વાતો નહીં પણ ખરેખર સાચા પ્રયત્નની જરૃર છે.”
આ વિશે વાત કરતા આસિસ્ટન્ટ સુપ્રીન્ટેન્ડન્ટ ઓફ ફિશરીઝ, જે.પી. આયર કહે છે કે, “અમને તો લક્ષ્યાંક નક્કી કરી ગાંધીનગર ખાતેથી બજેટ ફાળવવામાં આવે છે. તે પ્રમાણે અમારે કામ કરવાનું હોય છે. માંગ હજાર માછીમારોની હોય પરંતુ જો ૧૦૦ માછીમારો માટે જ કીટ મોકલાઇ હોય તો અમારે તે પ્રમાણે જ કાર્ય કરવુ પડે છે. માછીમારોને સરકાર તરફથી ૮૦૦૦ રૃપિયાની કીટ માત્ર ૮૦૦ રૃપિયાના ભાવે આપવામાં આવે છે. સાથે જ ૭૨૦૦ રૃપિયાની સબસિડી આપીએ છીએ જેમાં સાઇકલ, વજનકાંટો, નેટ-જાળી અને ઇન્સ્યુલેટેડ બોક્સનો સમાવેશ થાય છે.”
સરકારી ગ્રાન્ટ માછીમારો સુધી પહોંચતા અડધી થઇ જાય છે અને જે પહોંચે છે તેમાંથી પણ ઘણી ખરી અંદરો અંદર વહેંચાઇ જતી હોય છે. અંતે જે માછીમારોના હાથમાં આવે છે તે ના બરાબર હોય છે. ૮ હજારની કીટ ૮૦૦માં અપાય છે પરંતુ માછીમારોને ઘણીવાર તો ખાવાના પણ ફાંફા પડતા હોય છે ત્યાં આ કીટ ખરીદવી તો શક્ય જ નથી. આમ સરકારના લાભ હોવા છતાં પણ આ આખો વર્ગ લાભથી વંચિત રહે છે. ખંભાત તાલુકામાં એક સર્વે અનુસાર ૧૨૦૦ પરિવાર આ કામ પર નિર્ભર છે. એક સમયે વાર્ષિક અઢી કરોડની આવક કરતો માછીમારીનો ધંધો હવે માત્ર ૮૦ લાખ રૃપિયામાં સમેટાઇ ગયો છે. ખંભાતમાં જ પાંચ હજાર કરતા વધુ માછીમારો મતદાર છે. જ્યારે બાર ગામના માછીમારોની સંખ્યા ગણીએ તો અંદાજે ૧૨થી ૨૦ હજાર જેટલા માછીમાર મતદારો છે. ચૂંટણી સમયે પણ તેમના પ્રશ્નોનો ઉકેલ આવે છે કે કેમ તે જોવુ રહ્યું.
માછીમારોની સમસ્યાઓ ઘણી જટિલ છે. તેમના માટે ખરેખર વિચારવા જેવુ છે. તેમની અનેક સમસ્યાઓ છે જેનો વર્ષોથી કોઇ જ ઉકેલ આવતો નથી.- મૂકેશ રાઠોડ ( મૅનેજિંગ ડાયરેક્ટર, જનહિત ટ્રસ્ટ )
માછીમારી માટે ફાજલ જમીનની ફાળવણી યોગ્ય રીતે કરવામાં આવે તો અમારો મરવા પડેલો માછીમારીનોે વ્યવસાય ફરી જીવંત બની શકે – નાનાભાઇ માછી ( માછીમાર આગેવાન )
ઘર પણ સરકારની જમીન પર છે. ગમે ત્યારે સરકારી જમીન ખાલી કરવી પડે. આ જગ્યા ખાલી કર્યા પછી અન્ય જગ્યા કે ઘર અમને મળશે કે કેમ તે પણ એક પ્રશ્ન છે – ફકીરભાઇ માછી ( માછીમાર )
અમારી મુલાકાત ચૂંટણી સમયે જ નેતાઓ કરે છે. તે સિવાય જ્યારે માણસો ભેગા કરવાના હોય ત્યારે અમારો ઉપયોગ થાય, બાકી અમને માછીમારોને પૂછે કોણ? – સંજય માછી ( માછીમાર )
Gujarat FishermenKhambhatGujarat Sea area
You might also like
રસ્તાનાં કામોમાં કેટલાક કોર્પોરેટર, અધિકારીઓની પણ ‘ભાગીદારી’
અકસ્માતોની વણજારઃ દંપતી, માતા-પુત્રી, સહિત દસ વ્યક્તિનાં મોતઃ ૧૫ને ઈજા
જખૌ ખાતે દરિયામાં લાંગરેલી શંકાસ્પદ બોટ-મુદ્દામાલ કબજે
ત્રણ તલાક પર કેન્દ્રએ પણ વિરોધ વ્યક્ત કર્યો : કહ્યું દેશ સૌથી મહાન
ઉત્તરપ્રદેશ : ત્રીજા તબક્કામાં 69 વિધાનસભા બેઠકો પર મતદાન
ફ્રાંસમાં આતંકવાદ નિરોધક બિલને સંસદની મંજૂરી
ત્રણ ભાગમાં બનશે અક્ષય કુમારની વેબ સિરીઝ
પેટ ઝડપથી ઘટાડવું હોય તો આટલું ધ્યાન રાખો
દીવા તળે અંધારુંઃ AMC કચેરીની ફાયર સેફ્ટીની NOC બે વર્ષ લેવાઈ જ નહીં
દેશભરમાં ડ્રાઈવિંગ લાઇસન્સ અને આરસી બુક હવે એકસરખાં બનશે
નરેન્દ્ર મોદી સામે અર્જુન મોઢવાડિયાએ આચારસંહિતા ભંગની ફરિયાદ કરી
લેણદારોના ત્રાસથી આનંદનગરના એસ્ટેટ બ્રોકરનો ફાંસો ખાઈ આપઘાત
પહેલા તબક્કાનું મતદાન પુરજોશમાં: આંધ્રમાં 100 EVM ખરાબ, ઔરંગાબાદમાં બૂથ નજીક IED બ્લાસ્ટનો પ્રયાસ
પીએમ નરેન્દ્ર મોદીની મતદારોને અનોખી અપીલ: ‘પહેલાં મતદાન, પછી જલપાન’
સોનિયા ગાંધી આજે રાયબરેલીમાં મેગા રોડ શો કર્યા બાદ ઉમેદવારી પત્ર ભરશે
મુઝફ્ફરનગરમાં બુરખાની આડમાં બોગસ વોટિંગઃ સંજીવ બાલિયાનનો ગંભીર આક્ષેપ
જમ્મુ-કાશ્મીરમાં 72 કલાક માટે આતંકી હુમલાનું રેડ એલર્ટ જારી
રાજસ્થાનને આજે ચેન્નઈ સામે રોયલ પ્રદર્શન કરવાનો પડકાર
જેટ એરવેઝ સંકટઃ એમ્સટર્ડમ એરપોર્ટ પર કાર્ગો એજન્ટ દ્વારા વિમાન જપ્ત
પંખો ફિટ કરવા પાઇપ લઈને જતા યુવકને લોકઅપની હવા ખાવી પડી
બોલિવુડમાં આગામી સમયમાં કરીના કપૂર કરશે ટ્રિપલ એટેક
JOB! રેલવેમાં નોકરી મેળવવાની તક, પરીક્ષા વગર થશે પસંદગી…
સુરક્ષા સાથે છેડછાડઃ કાલુપુર રેલવે સ્ટેશનનાં બૂમ બેરિયર માત્ર શો-પીસ
અમદાવાદ-બોટાદ લાઇન પર ડિસેમ્બરથી શરૂ થશે ટ્રેન
ઠાકોર સેનાના લીગલ કન્વીનરને અલ્ટિમેટમનો અધિકાર નથી
કર્ણાટક પછી હવે મધ્યપ્રદેશ પણ કોંગ્રેસનું ATM બન્યું છે: PM મોદી
ત્રણ ભાગમાં બનશે અક્ષય કુમારની વેબ સિરીઝ
પેટ ઝડપથી ઘટાડવું હોય તો આટલું ધ્યાન રાખો
દીવા તળે અંધારુંઃ AMC કચેરીની ફાયર સેફ્ટીની…
દેશભરમાં ડ્રાઈવિંગ લાઇસન્સ અને આરસી બુક હવે…
નરેન્દ્ર મોદી સામે અર્જુન મોઢવાડિયાએ…
લેણદારોના ત્રાસથી આનંદનગરના એસ્ટેટ બ્રોકરનો…
પહેલા તબક્કાનું મતદાન પુરજોશમાં: આંધ્રમાં 100…
પીએમ નરેન્દ્ર મોદીની મતદારોને અનોખી અપીલ:…
સોનિયા ગાંધી આજે રાયબરેલીમાં મેગા રોડ શો…
મુઝફ્ફરનગરમાં બુરખાની આડમાં બોગસ વોટિંગઃ…
Prev Next 1 of 885
Subscribe our newsletter to stay updated.
દીવા તળે અંધારુંઃ AMC કચેરીની ફાયર સેફ્ટીની…
દેશભરમાં ડ્રાઈવિંગ લાઇસન્સ અને આરસી બુક હવે…
નરેન્દ્ર મોદી સામે અર્જુન મોઢવાડિયાએ…
Prev Next 1 of 5,422
M/s Sambhaav Media Limited
(Formerly known as Pearl Energy and Infrastructures Limited)
Sambhaav House, Opp. Judges’ Bungalows,
Premchandnagar Road, Satellite, Ahmedabad – 380015
Tel: +91 79 2687 3914/15/16/17
Fax: +91 79 2687 3922
Investors'/ Shareholders, Grievance Redressal
Company Secretary and Compliance Officer
Copyright © 2019 SAMBHAAV MEDIA LIMITED. Ahmedabad, India. All Rights Reserved.
Website Developed by: Peanut Square LLP